《冬夕小斋联句寄梅圣俞》
宋代·陆经

寒窗明夜月，散帙耿灯火。
破见裂冰澌，败席荐霜笴。
废书浩长吟，想子实劳我。
清篇追曹刘，苦语侔岛可。
酣饮每颓山，谈笑工炙輠。
驾言当有期，岁晚何未果。
幽梦辞如云，别愁牢若锁。
雪水渐涟漪，春枝将婀娜。
客心莫迟留，苑葩即纷堕。
何当迎{上竹下ナ下乂}前，相逢嘲饭颗。

作者简介：越州人，字子履。母再嫁陈见素，因冒姓陈，见素卒，还本姓。仁宗朝，官至集贤殿修撰，坐谪流落。与欧阳修、苏舜钦辈游。善真行书，时有《寓山集》。